

**LIETUVOS RESPUBLIKOS VALSTYBINIO PATENTŲ BIURO**

**DIREKTORIUS**

**ĮSAKYMAS**

**DĖL EUROPOS SĄJUNGOS INTELEKTINĖS NUOSAVYBĖS TARNYBOS PROJEKTO „MAŽŲ IR VIDUTINIŲ ĮMONIŲ FONDAS“ INTELEKTINĖS NUOSAVYBĖS IŠANKSTINĖS DIAGNOZĖS PASLAUGOS TEIKIMO LIETUVOS EKSPERTŲ SĄRAŠO SUDARYMO IR PASLAUGOS TEIKIMO**

2020 m. gruodžio 29 d. Nr. 3R-86

Vilnius

Vadovaudamasi Lietuvos Respublikos prekių ženklų įstatymo 79 straipsniu ir siekdama užtikrinti galimybę pasinaudoti Europos Sąjungos intelektinės nuosavybės tarnybos projekto „Mažų ir vidutinių įmonių fondas“ intelektinės nuosavybės išankstinės diagnozės paslauga,

t v i r t i n u Europos Sąjungos intelektinės nuosavybės tarnybos projekto „Mažų ir vidutinių įmonių fondas“ intelektinės nuosavybės išankstinės diagnozės paslaugos teikimo Lietuvos ekspertų sąrašo sudarymo ir paslaugos teikimo aprašą (pridedama).

Direktorė Irina Urbonė

PATVIRTINTA

Valstybinio patentų biuro direktoriaus

2020 m. gruodžio 29 d. įsakymu Nr. 3R-86

**EUROPOS SĄJUNGOS INTELEKTINĖS NUOSAVYBĖS TARNYBOS PROJEKTO „MAŽŲ IR VIDUTINIŲ ĮMONIŲ FONDAS“ INTELEKTINĖS NUOSAVYBĖS IŠANKSTINĖS DIAGNOZĖS PASLAUGOS TEIKIMO LIETUVOS EKSPERTŲ SĄRAŠO SUDARYMO IR PASLAUGOS TEIKIMO APRAŠAS**

**I SKYRIUS**

**BENDROSIOS NUOSTATOS**

1. Europos Sąjungos intelektinės nuosavybės tarnybos (toliau – ESINT) projekto „Mažų ir vidutinių įmonių fondas“ (toliau – Projektas) intelektinės nuosavybės išankstinės diagnozės paslaugos (toliau – INID paslauga) teikimo Lietuvos ekspertų sąrašo (toliau – Sąrašas) sudarymo ir paslaugos teikimo aprašas (toliau – Aprašas) nustato reikalavimus asmenims, įsipareigojantiems teikti INID paslaugą mažoms ir vidutinėms įmonėms (toliau – MVĮ), Sąrašo sudarymo bei INID paslaugos teikimo organizavimo tvarką.

2. INID paslaugą sudaro MVĮ turimų ar kuriamų intelektinės nuosavybės objektų vertinimas bei vertinimo ataskaitos parengimas ir pateikimas pagal Projekto sąlygas ir terminus.

3. Projektas yra ES Komisijos ir ESINT pilotinis projektas, kurio tikslas – padėti ES MVĮ sumažinti COVID-19 poveikį. Projektas finansuojamas ESINT ir ES Komisijos lėšomis. Projekto trukmė – vieneri metai (2021 m. sausio 11 d. – gruodžio 31 d.).

**II SKYRIUS**

**REIKALAVIMAI EKSPERTAMS**

4. Asmuo, ketinantis teikti INID paslaugą (toliau – ekspertas), turi atitikti šiuos reikalavimus:

4.1. būti į Lietuvos Respublikos patentinių patikėtinių sąrašą įrašytas patentinis patikėtinis arba į Lietuvos praktikuojančių advokatų sąrašą įrašytas advokatas;

4.2. turėti ne mažesnę kaip 2 metų profesinės veiklos MVĮ konsultavimo intelektinės nuosavybės apsaugos klausimais patirtį, įgytą atstovaujant MVĮ:

4.2.1. paduodant paraiškas ir (ar) nagrinėjant ginčus Valstybiniame patentų biure (toliau – VPB), Europos Sąjungos intelektinės nuosavybės tarnyboje (toliau – ESINT) ir (ar) Europos patentų tarnyboje (toliau – EPT) prekių ženklų, dizaino ir išradimų apsaugos srityse; arba,

4.2.2. paduodant paraiškas ir nagrinėjant ginčus VPB, ESINT, EPT ir (ar) teismuose prekių ženklų, dizaino ir (ar) išradimų apsaugos srityje;

4.3. įsipareigoti per nustatytą laiką išklausyti ESINT organizuojamus INID paslaugos teikimo mokymus;

4.4. būti susipažinęs su Projekte nustatytomis INID teikimo sąlygomis, terminais, reikalavimais ir įsipareigoti jų laikytis.

5. Ekspertais negali būti VPB darbuotojai.

**III SKYRIUS**

**EKSPERTŲ ĮRAŠYMAS Į SĄRAŠĄ**

6. Ekspertai į Sąrašą įrašomi nekonkursiniu būdu, jeigu atitinka 4 punkte nustatytus reikalavimus.

7. Kvietimą teikti prašymus dėl įrašymo į Sąrašą VPB elektroniniu paštu išsiunčia Patentinių patikėtinių institutui ir Lietuvos advokatūrai. Kvietime nurodomas prašymų pateikimo terminas ir reikalingi pateikti dokumentai, VPB kontaktinis el. pašto adresas.

8. Ekspertas VPB kvietime nurodytu elektroninio pašto adresu elektroniniu būdu pateikia:

8.1. prašymą įrašyti į Sąrašą (1 priedas);

8.2. eksperto anketą (2 priedas).

9. VPB per 2 darbo dienas pasibaigus kvietime dokumentų pateikimo nurodytam terminui įvertina eksperto pateiktus dokumentus bei priima sprendimą dėl eksperto atitikties Aprašo 4 punkte nurodytiems reikalavimams.

10. Jeigu eksperto pateikta informacija yra nepakankama ar neaiški, VPB gali prašyti patikslinti pateiktus duomenis ir (ar) prašyti papildomų Aprašo 4 punktuose nurodytą patirtį ar kvalifikaciją įrodančių dokumentų. Patikslintus duomenis ir dokumentus ekspertas privalo pateikti per 1 darbo dieną nuo kreipimosi dėl informacijos patikslinimo dienos. Nepateikus patikslintų duomenų ar dokumentų per nustatytą terminą, laikoma, kad ekspertas neatitinka kvalifikacinių reikalavimų, ir jis neįrašomas į Sąrašą.

11. Sprendimą dėl eksperto atitikties Apraše nustatytiems reikalavimams priima VPB direktorius, patvirtindamas Sąrašą.

12. Ekspertai, atitinkantys Aprašo 4 punkte nurodytus reikalavimus, yra įrašomi į Sąrašą, kuris skelbiamas VPB interneto svetainėje ir ESINT MVĮ projekto interneto svetainėje. VPB skelbiamame Sąraše nurodoma kiekvieno eksperto anketoje nurodytos kompetencijos ir patirties sritys.

13. Ekspertas INID paslaugą gali pradėti teikti tik išklausęs ESINT organizuojamus specialius mokymus. Ekspertas šiuose mokymuose turi dalyvauti VPB nurodytu laiku. Jeigu ekspertas nurodytu laiku mokymų neišklauso, VPB sprendimu jis išbraukiamas iš Sąrašo ir apie tai informuojamas ESINT.

14. Tik Sąraše esantys asmenys yra laikomi ekspertais, galinčiais teikti INID paslaugą Lietuvoje pagal Projektą.

15. Į Sąrašą įrašytų ekspertų duomenys skelbiami viešai VPB ir ESINT interneto svetainėse.

**IV SKYRIUS**

**EKSPERTŲ TEISĖS IR PAREIGOS**

16.Su eksperto statusu susijusias teises ir pareigas ekspertas įgyja nuo įrašymo į Sąrašą dienos.

17. Eksperto pareigos:

17.1. išklausyti ESINT organizuojamus Projekto specialius mokymus;

17.2. INID paslaugą teikti laikantis Projekte numatytų sąlygų, įskaitant patvirtintus klausimynus, dokumentų formas, ir terminų;

17. 3. suteikus INID paslaugą, nustatytos formos ataskaitą pateikti VPB vertinimui;

17.4. patikslinti INID ataskaitą per VPB nurodytą laiką, jei VPB nurodo ataskaitos trūkumus;

17.5. pristatyti INID ataskaitą MVĮ;

17.6. saugoti INID paslaugos teikimo metu sužinotą MVĮ konfidencialią informaciją;

17.7. atsisakyti INID paslaugos teikimo, jeigu gali kilti interesų konfliktas. Apie tokią situaciją nedelsiant turi būti informuojama MVĮ ir VPB;

17.8. kokybiškai teikti INID paslaugą ir atsakyti už duomenų teisingumą ir siūlomų veiksmų pagrįstumą.

17.9 bendradarbiauti su VPB ir ESINT įgyvendinant Projektą ir, paprašius VPB, teikti informaciją, reikalingą tinkamam šio Projekto įgyvendinimui ir administravimui užtikrinti.

18. Eksperto teisės:

18.1. gauti iš VPB INID paslaugos teikimui reikalingą ESINT metodinę informaciją;

18.2. gauti iš MVĮ visą atlygį už suteiktą INID paslaugą, informuojant MVĮ, kad dėl Projekte numatytos INID paslaugos kompensavimo nustatyta tvarka į EISINT turi kreiptis pati MVĮ;

18.3. siūlyti savo INID paslaugos teikimą nurodant, kad paslauga bus teikiama pagal Projektą.

19. Ekspertas iš Sąrašo yra išbraukiamas, jeigu:

19.1. ekspertas pateikia rašytinį prašymą;

19.2. eksperto teikiamos INID paslaugos kokybę MVĮ arba VPB įvertina nepatenkinamai;

19.3. ekspertas pažeidžia Projekte numatytą konfidencialumo susitarimą, jei kituose teisės aktuose nenustatyta kitaip;

19.4. ekspertas nesilaiko Aprašo tvarkos ir joje nustatytų pareigų bei Projekto sąlygų ir terminų.

**V SKYRIUS**

**INID PASLAUGOS TEIKIMAS**

20. MVĮ gali kreiptis į bet kurį sąraše esantį ekspertą dėl INID paslaugos suteikimo. Ekspertas, pasirašęs paslaugos teikimo sutartį su MVĮ, per 3 darbo dienas informuoja VPB apie sudarytą sutartį.

21. Jeigu ekspertas, gavęs MVĮ prašymą, negali ar atsisako suteikti šią paslaugą, jis apie tai nedelsiant informuoja VPB. Tokiu atveju MVĮ pasirenka kitą ekspertą arba kreipiasi į VPB, kuris atlieka veiksmus Aprašo 22 punkte nustatyta tvarka.

22. MVĮ gali kreiptis į VPB dėl INID paslaugos gavimo. Apie gautą prašymą VPB nedelsiant informuoja visus Sąraše esančius ekspertus ir prašo jų pateikti pasiūlymą, ar galėtų suteikti tokią paslaugą konkrečiai MVĮ. Apie gautus ekspertų pasiūlymus su jų eksperto anketomis VPB informuoja MVĮ, kuri iš VPB pateiktos informacijos išsirenka ekspertą, į kurį kreipsis dėl INID paslaugos suteikimo. VPB neatsako už tai, jeigu nė vienas ekspertas nepasiūlo paslaugos, arba MVĮ pasirinkimą ar nepasirinkimą.

23. INID paslaugos teikimo sutartį su ekspertu sudaro ir už suteiktą paslaugą ekspertui sumoka MVĮ pagal su ekspertu sudarytą paslaugų teikimo sutartį teisės aktų nustatyta tvarka. Ekspertas negali reikalauti iš VPB ar ESINT suteiktos paslaugos apmokėjimo, jeigu MVĮ nesutinka ar neapmoka šios paslaugos.

24. Prieš pradedant teikti INID paslaugą ekspertas ir MVĮ pasirašo konfidencialumo sutartį.

**VI SKYRIUS**

**BAIGIAMOSIOS NUOSTATOS**

25. Eksperto anketoje nurodyti duomenys yra tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, Lietuvos Respublikos valstybinio patentų biuro asmens duomenų tvarkymo ir duomenų subjektų teisių įgyvendinimo tvarkos aprašu, patvirtintu Lietuvos Respublikos valstybinio patentų biuro direktoriaus 2018 m. birželio 6 d. įsakymu Nr. 3R-20. Ši informacija viešai skelbiama VPB interneto svetainėje https://vpb.lrv.lt/.

26. VPB bendrauja su ekspertais ir MVĮ, keičiasi informacija visais su Projekto administravimu ir vykdymu susijusiais klausimais elektroniniu paštu mviprojektas@vpb.gov.lt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Europos Sąjungos intelektinės nuosavybės tarnybos projekto „Mažų ir vidutinių įmonių fondas“ intelektinės nuosavybės išankstinės diagnozės paslaugos teikimo Lietuvos ekspertų atrankos ir paslaugos teikimo aprašo

1 priedas

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*(vardas ir pavardė, kontaktai (susirašinėjimo adresas, telefonas, elektroninis paštas )*

**PRAŠYMAS ĮRAŠYTI Į**

**EUROPOS SĄJUNGOS INTELEKTINĖS NUOSAVYBĖS TARNYBOS**

**PROJEKTO „MAŽŲ IR VIDUTINIŲ ĮMONIŲ FONDAS“**

**INTELEKTINĖS NUOSAVYBĖS IŠANKSTINĖS DIAGNOZĖS PASLAUGOS TEIKIMO LIETUVOS EKSPERTŲ SĄRAŠĄ**

202X-XX-XX

Vilnius

Aš,.........................................................................................................................................,

(vardas, pavardė, pareigos)

prašau įrašyti į Europos Sąjungos intelektinės nuosavybės tarnybos projekto „Mažų ir vidutinių įmonių fondas“ intelektinės nuosavybės išankstinės diagnozės paslaugos teikimo Lietuvos ekspertų sąrašą.

**Patvirtinu**, kad:

- **sutinku ir įsipareigoju** teikti eksperto paslaugas Europos Sąjungos intelektinės nuosavybės tarnybos projekto „Mažų ir vidutinių įmonių fondas“ intelektinės nuosavybės išankstinės diagnozės Lietuvos ekspertų sąrašo sudarymo ir paslaugos teikimo Aprašo nustatyta tvarka;

- **esu susipažinęs** su Europos Sąjungos intelektinės nuosavybės tarnybos projekto „Mažų ir vidutinių įmonių fondas“ intelektinės nuosavybės išankstinės diagnozės paslaugos projekto sąlygomis, įskaitant patvirtintus klausimynus, dokumentų formas, ir paslaugų teikimo tvarka.

**Įsipareigoju** dalyvauti Europos Sąjungos intelektinės nuosavybės tarnybos projekto „Mažų ir vidutinių įmonių fondas“ intelektinės nuosavybės išankstinės diagnozės paslaugos teikimo mokymuose prieš pradedant teikti eksperto paslaugas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*parašas, vardas ir pavardė*)

Europos Sąjungos intelektinės nuosavybės tarnybos projekto „Mažų ir vidutinių įmonių fondas“ intelektinės nuosavybės išankstinės diagnozės paslaugos teikimo Lietuvos ekspertų atrankos ir paslaugos teikimo aprašo

2 priedas

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*(vardas ir pavardė, pareigos)*

**EKSPERTO ANKETA**

202X-XX-XX

Vilnius

**1. Asmeninė informacija:**

1.1. Adresas susirašinėjimui: .................................................................................................................

1.2. Telefonas: .......................................................................................................................................

1.3. El. paštas: .......................................................................................................................................

1.4. Darbovietė (-s) (*pavadinimas; pareigos*):

.......................................................................................................................................................

1.5. Ar esate Lietuvos Respublikos patentinis patikėtinis TAIP NE

(tinkamą pabraukti)

1.5. Ar esate Lietuvos Respublikos advokatas TAIP NE

(tinkamą pabraukti)

**2. Eksperto kompetencijos ir patirties sritis (sritys), kurioje (-ose) galėtų teikti INID paslaugą**

................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

**3. Kvalifikacija**

3.1. Specialiosios žinios, įgūdžiai, kompetencija intelektinės nuosavybės apsaugos srityje ją patvirtinantys duomenys:

................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

3.2. Kita turima kvalifikacija ir ją patvirtinantys duomenys:

..........................................................................................................................................................

..........................................................................................................................................................

**4. Profesinės veiklos MVĮ konsultavimo intelektinės nuosavybės apsaugos klausimais patirtis** Nurodoma atitiktis vienam iš Aprašo 4.2 punkto papunkčių ir duomenys, kurie patvirtina šią patirtį – atstovauti pareiškėjai, savininkai, paduotų paraiškų, registracijų skaičius, atstovautų ginčų skaičius ir kt.

...............................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

**5. Panašaus ekspertinio darbo patirtis per pastaruosius penkerius metus** (*organizacija, kurioje buvo atliktas ekspertinis darbas; ekspertinio darbo sritis*):

..........................................................................................................................................................

..........................................................................................................................................................

**6. Kita, eksperto nuomone, svarbi informacija:**

...........................................................................................................................................................

...........................................................................................................................................................

...........................................................................................................................................................

Esu informuotas, kad mano asmens duomenys bus skelbiami viešai Europos Sąjungos intelektinės nuosavybės tarnybos projekto „Mažų ir vidutinių įmonių fondas“ intelektinės nuosavybės išankstinės diagnozės paslaugos vykdymo, populiarinimo ir sklaidos tikslais ir laikotarpiu.

Esu informuotas, kad man pateikus pasiūlymą teikti intelektinės nuosavybės išankstinės diagnozės paslaugą, maža arba vidutinė įmonė bus supažindinta su mano eksperto anketa.

Anketą pateikė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*parašas, vardas ir pavardė*)